

|  |
| --- |
| **Sykehusinnkjøp HF**Organisasjonsnummer 916 879 067Telefon +47 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Konkurransebestemmelser**Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |
| **Markører mammae og tilhørende apparater for levering til Helse Stavanger HF og Helse Bergen HF** |
|  |
| Saksnr. 2022/422 |

Innhold

[1 Generell informasjon om konkurransen 2](#_Toc99032112)

[1.1 Oppdragsgiver og kunde 2](#_Toc99032113)

[1.2 Anskaffelsens formål og omfang 2](#_Toc99032114)

[1.3 Avtaletype 2](#_Toc99032115)

[1.4 Avtaleperiode 2](#_Toc99032116)

[1.5 Delkontrakter 2](#_Toc99032117)

[1.6 Konkurransegrunnlaget 2](#_Toc99032118)

[1.7 Viktige datoer 3](#_Toc99032119)

[1.8 Tilbudskonferanse/tilbudsbefaring 3](#_Toc99032120)

[2 Regler for gjennomføring av konkurransen 3](#_Toc99032121)

[2.1 Anskaffelsesprosedyre 3](#_Toc99032122)

[2.2 Kommunikasjon 3](#_Toc99032123)

[2.3 Skatteattest 3](#_Toc99032124)

[3 Krav til tilbudet 4](#_Toc99032125)

[3.1 Innlevering av tilbud 4](#_Toc99032126)

[3.2 Tilbudets utforming 4](#_Toc99032127)

[3.3 Alternative tilbud 4](#_Toc99032128)

[3.4 Parallelle tilbud 4](#_Toc99032129)

[3.5 Språk 4](#_Toc99032130)

[3.6 Forbehold 4](#_Toc99032131)

[3.7 Vedståelsesfrist 5](#_Toc99032132)

[3.8 Omkostninger 5](#_Toc99032133)

[3.9 Offentlighet 5](#_Toc99032134)

[3.10 Vareprøver, demonstrasjon og utprøving 5](#_Toc99032135)

[4 Det europeiske egenerklæringsskjemaet (ESPD) 5](#_Toc99032136)

[4.1 Generelt om det europeiske egenerklæringsskjemaet 5](#_Toc99032137)

[4.2 Nasjonale avvisningsgrunner 5](#_Toc99032138)

[5 Kvalifikasjonskrav 6](#_Toc99032139)

[5.1 Registreringer, autorisasjoner mv. 6](#_Toc99032140)

[5.2 Økonomisk og finansiell kapasitet 6](#_Toc99032141)

[5.3 Støtte fra andre virksomheter 6](#_Toc99032142)

[6 Tildelingskriterier og evaluering 7](#_Toc99032143)

[6.1 Tildeling av rammeavtale/låneavtale 7](#_Toc99032144)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon vest er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kundene. Kunder på denne avtalen er Helse Stavanger HF og Helse Bergen HF.

## Anskaffelsens formål og omfang

Anskaffelsens formål er å inngå en rammeavtale på markører mammae samt en låneavtale på tilhørende apparater. Markørene og apparatene skal benyttes til merking av funn i bryst. Produktene skal brukes på bryst-endokrinkirurgiske og radiologiske avdelinger ved Haukeland universitetssjukehus og Stavanger universitetssykehus.

Rammeavtalens maksimale verdi: Ettersom forbruket av markørene som ønskes anskaffet vil variere både per foretak og etter befolkningens behov, er det vanskelig å fastslå eksakt maksimal ramme for rammeavtalen. Det legges derfor til grunn at rammeavtalen skal være gyldig for inntil 50% økning av estimert volum. Dette gir en maksimal grense på 2700 markører.

Se Bilag 2 - Kravspesifikasjon og Bilag 1 - Prisskjema for nærmere beskrivelse.

## Avtaletype

Rammeavtale og låneavtale med én leverandør.

## Avtaleperiode

Rammeavtalen og låneavtalen gjelder i 2 år.

Oppdragsgiver kan deretter forlenge avtalene med inntil 1 år av gangen. Maksimalt samlet avtaleperiode er 4 år. Avtalen forlenges automatisk og på likelydende vilkår med mindre Kunden tar andre initiativ.

## Delkontrakter

Anskaffelsen er ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg 1 | Tilbudsbrev |
| Vedlegg 2 | Informasjon om tilbyder |
| Vedlegg 3 | Bruksanvisning og begrunnelse for sladding av tilbud |
|  | Rammeavtale  |
|  | Låneavtale  |
| Bilag 1 | Prisskjema |
| Bilag 2 | Kravspesifikasjon |
| Bilag 3 | Leveringssteder |
| Bilag 4 | Forpliktelseserklæring  |
| Bilag 5 | Morselskapsgaranti |

## Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | Se Mercell |
| Frist for å levere tilbud | Se Mercell |
| Evaluering | Juli/August (tentativt) |
| Tildelingsbeslutning og meddelelse til tilbyderne | Juli/August (tentativt) |
| Avtaleinngåelse | Juli/August (tentativt) |
| Oppstart av avtale | Juli/August (tentativt) |

## Tilbudskonferanse/tilbudsbefaring

Det vil ikke bli avholdt tilbudskonferanse/tilbudsbefaring.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg 1 [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 1 | Tilbudsbrev [Word- eller PDF-format] |
| Vedlegg 2 | Informasjon om tilbyder [Word- eller PDF-format] |
| Bilag 1 | Prisskjema [Excel-format] |
| Bilag 2 | Kravspesifikasjon [Excel-format] |
| Vedlegg 3 | Bruksanvisning og begrunnelse for sladding av tilbud [Word-format] |
| Tillegg til Vedlegg 3 | Sladdet versjon av tilbudet [Word-format] |
| Bilag 4 | [Eventuelt forpliktelseserklæring] [PDF-format] |
| Bilag 5 | [Eventuelt morselskapsgaranti] [PDF-format] |
| Tilbyderens vedlegg | [Eventuelt annet dokument/vedlegg fra leverandøren (produktark/produktinformasjon/brosjyre)] |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på norsk, et annet skandinavisk språk eller engelsk med mindre annet er oppgitt i Bilag 2 - Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 6 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 3 - Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Tillegg til Vedlegg 3 Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 - Tilbudsbrev.

## Vareprøver, demonstrasjon og utprøving

Evalueringen av produktene/utstyret vil bli foretatt på bakgrunn av produkt/utstyrsbeskrivelse, etterspurt dokumentasjon og annen etterspurt relevant informasjon som fremkommer i tilbudet. Oppdragsgiver forbeholder seg imidlertid retten til å be om vareprøver, demonstrasjon eller gjennomføre en utprøving av tilbudte produkter/utstyr.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: FirmaattestUtenlandske selskaper: Godtgjørelse på at selskapet er registrert i et faglig register i den staten der tilbyder er etablert.  |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Leverandøren skal ha tilstrekkelig økonomisk og finansiell kapasitet til å kunne utføre avtalen. Tilbyderen må ha en kredittrating som er lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap. | Dokumenteres ved å fremlegge kredittvurdering, ikke eldre enn 6 måneder, og som baserer seg på siste kjente regnskapstall. En vurdering skal være utført av kredittvurderingsinstitusjon. Vi forbeholder oss retten til å innhente kredittvurdering på eget initiativ fra velrennomert ratingselskap. Nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne levere kredittrating som dokumentasjon på at kvalifikasjonskravet er tilfredsstilt. I slike tilfeller vil dette likevel kunne kompenseres med å levere alternativ dokumentasjon sammen med tilbudet. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på. Leverandør som støtter seg på en annen virksomhet, må fremlegge dokumentasjon på at den aktuelle virksomheten oppfyller de oppstilte kravene i punkt 5.1 og punkt 5.2.

Leverandøren skal dokumentere at han råder over de nødvendige ressursene ved å legge frem forpliktelseserklæring, jf. Bilag 4 – Forpliktelseserklæring, eller morselskapsgaranti, jf. Bilag 5 – Morselskapsgaranti, fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem forpliktelseserklæring (jf. Bilag 4) og/eller morselskapsgaranti (jf. Bilag 5).

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom totalkostnad, kvalitet og leverandørtjenester.

|  |  |  |
| --- | --- | --- |
| Tildelingskriterium | Vekt | Detaljer/evalueringsmetode |
| Totalkostnad | 30 % | Totalkostnad vurderes ut fra årlig estimert volum av markørene multiplisert med tilbudspris per stk. Kostnadene per varelinje vil til slutt summeres. Totalkostnaden blir beregnet for en avtaleperiode på totalt 4 år. Vi viser til Bilag 1 – Prisskjema for ytterligere informasjon. Merk arkfanen «Instruks for utfylling» i dette prisskjemaet. |
| Kvalitet | 60 % | Det vil her bli lagt vekt på blant annet: \* Kvalitet \* Brukervennlighet Vi viser til Bilag 2 – Kravspesifikasjon for ytterligere informasjon. |
| Leverandørtjenester | 10 % | Det vil her bli lagt vekt på: \* LeveringstidVi viser til Bilag 2 – Kravspesifikasjon for ytterligere informasjon. |
| **Totalt** | **100 %** |  |

## Tildeling av rammeavtale/låneavtale

Beslutning om tildeling av rammeavtale/låneavtale vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.